
Қазақстан Республикасы

Экология және табиғи ресурстар министрінің 
2026 жылғы «__» ___________
№__ бұйрығымен бекітілген

Қазақстан Республикасы Экология және табиғи ресурстар министрлігінің
Мемлекеттік тілді дамыту басқармасы туралы 

ЕРЕЖЕ
1. Жалпы ережелер

1. Мемлекеттік тілді дамыту басқармасы (бұдан әрі – Басқарма) Қазақстан Республикасы Экология және табиғи ресурстар министрлігінің (бұдан әрі – Министрлік) құрылымдық бөлімшесі болып табылады. 
2. Басқарма өз қызметінде Қазақстан Республикасының Конституциясын, заңдарын, Президенті мен Үкіметінің актілерін, өзге де нормативтік құқықтық актілерді,  сондай-ақ осы Ережені басшылыққа алады.
3. Басқарма құрылымын, штат санын Қазақстан Республикасының заңнамасында белгіленген тәртіппен Министр бекітеді.

4. Басқарма:  

1) Басқарма басшысынан;
2) бір бас сарапшыдан тұрады.
2. Басқарманың мақсаттары, функциялары, құқықтары мен міндеттері
1. Міндеттері: Министрлікте мемлекеттік тілде жазылатын іс қағаздарының сапалы дайындалу жүйесін жүргізуді және жетілдіруді қамтамасыз ету.
Функциялары:    

1) қағаз және электрондық тасығыштарда келіп түсетін және жөнелтілетін хат-хабарлардың іс қағаздарының мемлекеттік тілде сауатты жазылу талаптарына сәйкес болуын  тексеру;

2) Қазақстан Республикасы Президентінің Әкімшілігі, Қазақстан Республикасы Премьер-Министрінің Кеңсесі және өзге де мемлекеттік органдармен мемлекеттік тілде хат алмасуды жүзеге асыру;

3) Министрліктің Операциялық жоспарын әзірлеуге қатысу және жетекшілік ететін мәселелер бойынша іс-шаралардың орындалу барысы туралы ақпараттар дайындау; 

3) құжаттарды мемлекеттік тілде сауатты дайындау мәселелері бойынша семинар-кеңестер және  консультациялар өткізу;  

2. Міндеттері:  Қазақстан Республикасы Президентінің, Мемлекеттік хатшысының, Қазақстан Республикасы Парламентінің, Қазақстан Республикасы Премьер-Министрінің, Қазақстан Республикасы Президентінің Әкімшілігі мен Үкіметі басшылығының актілері мен тапсырмаларының мемлекеттік тілде сапалы орындалуын қадағалау.
3. Функциялары:      

1) Министрлікте мемлекеттік тілдің функцияларын кеңейту жөніндегі жұмыстарды жүргізу;

2) Министрлікте тіл саясатын іске асырудың мемлекеттік бағдарламасын жүзеге асыру бойынша іс-шаралар жоспарын әзірлеу; 

3) тіл саясаты мәселелері бойынша ұйымдастырылған жиналыстар мен семинарларға қатысу; 

4) мемлекеттік тілді жетілдіру курстарына қатысу;

5) Министрлікте мемлекеттік тілде іс жүргізу жұмысы барысында туындайтын мәселелер бойынша кеңестік көмек көрсету;

6) Мемлекеттік тілдегі құжат айналымының мониторингі бойынша құрылымдық бөлімшелердің көрсеткіштері бойынша талдау жүргізуді үйлестіру;

7)  Министрліктің салаларында мемлекеттік тіл саясатын жүзеге асыру бойынша іс-шараларды өткізуді үйлестіру;
8) Қазақстан Республикасындағы тіл саясатын іске асырудың Мемлекеттік бағдарламасын іске асыру жөніндегі Министрліктің іс-шаралар жоспарын қалыптастыру және оны іске асыру жөніндегі іс-шараларды ұйымдастыру.

3. Басқарма қызметін ұйымдастыру

1. Басқарма Қазақстан Республикасының заңнамалық актілеріне, Қазақстан Республикасы Президентінің актілеріне, Қазақстан Республикасының өзге де нормативтік құқықтық актілеріне сәйкес өзінің негізгі міндеттері мен функцияларын іске асыру үшін қажетті өкілеттіктерге ие. 
2. Басқарманы Қазақстан Республикасының заңнамасында белгіленген тәртіппен лауазымға тағайындалатын және лауазымнан босатылатын Басқарма басшысы (одан әрі - басшы) басқарады. 

3. Басшы Басқарма қызметіне жалпы басшылық етеді және Басқармаға  жүктелген міндеттердің орындалуы мен оның өз функцияларын жүзеге асыруы үшін дербес жауапты болады. 

4. Басқарма қызметкерлері Басқарма басшысының тапсырмаларын және оларға лауазымдық нұсқаулықтармен жүктелген міндеттерді орындауға жауапты болады.
5. Басқарма басшысы басшылыққа Басқарма құрылымы мен штаттық кестесі бойынша ұсыныстар енгізеді.   

6. Басшы осы мақсатта: 
1)  Бас сарпшылардың міндеттері мен өкілеттіктерін айқындайды;
2) Басқармадағы сыбайлас жемқорлыққа қарсы әрекет бойынша жұмыстың жай-күйіне дербес жауап береді;
3) Қазақстан Республикасының заңдары мен Қазақстан Республикасы Президентінің актілеріне сәйкес өзге де өкілеттіктерді жүзеге асырады.
7. Министрліктің құрылымдық бөлімшелеріне Басқарма құзыретіне кіретін мәселелер бойынша Басқарманың атынан жолданатын құжаттарға басшы, ал ол болмаған жағдайда оны алмастыратын адам қол қояды.


